Vana-Harmi mõis

Vana-Harmi mõis (saksa keeles Alt-Harm; ka Ojasoo mõisOjasoo mõis (Kose khk), Kinnistute register Eesti Rahvusarhiivis) oli rüütlimõis Kose kihelkonnas Harjumaal. (vaadatud 28.10.2015)

Nüüdisaegse haldusjaotuse järgi asub mõis Harju maakonna Kose vallas Ojasoo küla lähedal.

Mõisat on esmamainitud 1417. aastal. 1646. aastal eraldati Ojasoo mõisast Habaja mõis. 17. sajandil Röttgert Lode ajal pärandi jagamisel lahutati Ojasoo mõis kaheks eraldi mõisaks, Ojasoo ja Uus-Harmi (Alt-und Neu-Harm), 1782. aastal sai mõisa pärusomandiks kapten Wilhelm Johann Zoege von Manteuffel (1745–1816). 1817. aastal pärandavara jagamise lepinguga sai Harmi mõisa koos Lõõra mõisaga endale Peter Otto Zoege von Manteuffel (1777–1847), 1827. aastal Määri mõisnik Karl Magnus Zoege von Manteuffel (1789–1844), 1850. aastal Maximilian Zoege von Manteuffel (1819–1866), 1875. aastal Ludmilla Zoege von Manteuffelile (sünd Zoege von Manteuffel) (1847–1909).  

1911. aastal müüdi mõis Hoyningen-Huenedele, kelle omanduses olid Ojasoo, Harmi ja Vahastu mõis, ja see kuulus neile kuni 1919. aastal mõisate riigistamiseni.Harmi mõis (Kose khk), Kinnistute register Eesti Rahvusarhiivis

Vanabalti tüüpi peahoone ehitati kas 18. sajandi I poolel või veel varem.

Ojasoo mõisas oli piiritusetehas (toodang 1,2 miljonit pange, aastal 1893/94), meierei, vesi-jahuveski, auru-saeveski ja tellisetehas.

Vaata ka
Uue-Harmi mõis

Viited

Välislingid

Kategooria:Lodede mõisad
Kategooria:Zoege von Manteuffelite mõisad
Kategooria:Hoyningen-Huenede mõisad
Kategooria:Brevernite mõisad
Kategooria:Harjumaa mõisad
Kategooria:Kose kihelkonna mõisad
Kategooria:Kose vald
Kategooria:Tiesenhausenite mõisad
Kategooria:Tollide mõisad